Irene-Louise van Wyk sing vir haar ma | SARIE
Irene-Louise van Wyk sing vir haar ma	deur Madge Booth
Luister hier na "So Unreal"
Ná die afsterwe van die gospelsangeres Irene van Wyk byna twee jaar gelede, het Irene-Louise besluit om in haar ma se voetspore te volg.
As klein dogtertjie het sy reeds saam met haar ma op die verhoog verskyn. Sy is ook nog altyd blootgestel aan die musiekbedryf deur pa Louis van Wyk, groot musiekbaas en -promotor. So dit is geen verrassing dat sy ook in dié rigting beweeg nie.
"Ek is besig om nog liedjies te skryf, en ek gaan die album vir my ma, In die middel, later vanjaar opneem."
Oor die liedjie saam met Nianell sê sy: "Die terugvoer wat ek tot dusver oor "So Unreal" gekry het, is oorweldigend. Mense is mal daaroor! Ek dink mense kan daarmee identifiseer omdat byna elkeen al iemand aan die dood afgestaan het.
"Die woorde verduidelik presies hoe ek gevoel het in daardie moeilike tyd. Nou kan mense meer weet as wat in die koerante gestaan het," vertel sy.
"So Unreal" sal eersdaags op die radio te hoor wees.
Ek het geluister, Dis pragtig, Daar was jaregelede Die Bredenkamp Susters, so was hulle bekend wat n liedtjie gesing het van 'Jy sal nooit jou moeder mis voordat sy sterf.' Jou liedtjie aan jou ma laat my aan die woorde dink wat hulle gesing het.
Hoe vertel mens aan iemand die gemis in jou lewe.
Jy het n pragtige stem, Doen jou ding, Johan.
baiebaie mooimy trane het geloop.. pragtige stem en baie talent.sterkte
Pragtige verwerking en baie roerend. Sy mag maar sing.
Dit is pragtige woorde en baie hartseer. My hart gaan uit na Irene-Louise en haar familie. Mag die Here haar en haar familie vertroos. Onthou altyd die mooi herinneringe aan Irene en hoop dit bring 'n bietjie vertroosting. Sterkte.
Dit is pragtig, baie hartseer, maar baie mooi. Jou eerste tree in die musiekbedryf is suksesvol – ek wil meer van jou hoor.